Magistrații s-au plâns la asociația europeană care le apără drepturile că sunt denigrați în România. Comunicatul transmis de organizație
Organizația Magistrații Europeni pentru Democrație și Libertăți (MEDEL) condamnă ferm campania de denigrare a sistemului judiciar din România și atrage atenția asupra efectelor negative ale presiunilor politice asupra independenței justiției. CSM subliniază că mesajul organizației internaționale reamintește importanța respectării standardelor internaționale, protejării statutului magistraților și menținerii unui dialog instituțional responsabil.